Gwamnatin tarayya ta takawa Gwamna birki a kan kama direbobin jirgi
Gwamnatin tarayya ta takawa Wike birki a kan kama direbobin jirgi
3 months ago 3134 views by Aisha Musa
Gwamnatin tarayya ta nuna fushinta a kan kama wasu matukan jirgin sama da suka kai ma’aikatan mai jahar Ribas wanda gwamnatin jahar ta sa aka yi a ranar Talata, 7 ga watan Afrilu.
Ta ce kwamishinan yan sanda da kwamandan sansanin sojin sama da ke Port Harcourt za su amsa tambayoyi a kan gazawarsu.
Ministan sufirin jiragen sama, Sanata Hadi Sirika, ya yi martani a kan lamarin a Port Harcourt, inda ya ke cewa gwamnatin tarayya za ta dauki matakin da ya dace kan lamarin.
Tawagar fadar shugaban kasa kan annobar COVID-19 ta kuma bayyana rahoton cewa mambobinta na karban alawus din 500,000 a kullun a matsayin labaran karya.
Da farko dai mun ji cewa gwamnan jahar Ribas, Nyesom Wike, ya yi umurnin kama wasu matukan jirgin sama mai saukar ungulu su biyu kan zargin take dokar da gwamnatin jahar ta bayar, domin hana yaduwar annobar coronavirus a jahar.
Kotun majistare na Port Harcourt ta kuma tsare su a gidan yari, yayinda gwamnan ya kaddamar da cewar zai ajiye rigar kariyar da yake da shi a gefe domin shaida a kan duk wanda ya saba dokar rufe iyakar jahar.
Ya bayyana hakan ne a ofishin kwamishinan yan sandan Ribas, Mustapha Dandaura, a Port Harcourt, a ranar Talata, 7 ga watan Afrilu, biyo bayan kama matukan jirgin wanda Wike ya ce sun shiga jahar ba bisa ka’ida ba.
A cewar kungiyar ma’aikatan jirgi na Najeriya, matukan jirgin na muhimmin aiki ne na mai da gas, kamar yadda hukumar jirgin sama na Najeriya (NCAA) ta yarje masu.
KU KARANTA KUMA: Dakarun sojin Najeriya sun dakile harin Boko Haram a Borno, sun kashe mutum 2 sannan suka kwato motar bindiga
A wani rahoton kuma mun ji cewa, Ministan sufurin jiragen sama kuma dan kwamitin shugaban kasa na yaki da cutar coronavirus, Hadi Sirika, ya sanar da jaridar Daily Trust yadda yake sauke nauyin da ke kanshi a yayin da ake fama da cutar coronavirus.
Ya sanar da wakilin jaridar Daily Trust cewa ya saka a ranshi cewa zai bautawa jama'a ne shiyasa ya karba aikin. Zai jure tare da jajircewa wajen taimakon kasarsa.
Rivers State News TodayHausa NewsLabarai Daga Jaridu Latest NewsManyan Labarai A Yau Latest NewsCoronavirus Latest News
22 minutes ago 1144 views
8 hours ago 85856 views
9 hours ago 657478 views
5 hours ago 23322 views
an hour ago 11295 views
4 hours ago 18890 views
13 hours ago 21037 views
'Yan Najeriya 5 a China sun kamu da coronavirus